# Colville

### Izvor: Wikipedija

Colville(Kettle Falls Indijanci), pleme američkih Indijanaca porodice Salishan sa rijeke Colville i između Kettle Falls i Huntersa na Columbiji, Washington. Rana populacija iznosila je oko 1,000, kako smatra skromi Mooney. Današnji im potomci žive na rezervatu Colvile udruženi u konfederaciji sa plemenima Sanpoil, Methow, Palouse, Wenatchee, Senijextee (Sinixt, Lake), Nespelem, Chelan, Entiat, Sinkaietk (Southern Okanagon), .tskowa'xtsEnux (Moses-Columbia) i Chief Joseph's Band, dio plemena Nez Percé.

## [uredi] Ime

Colville Indijanci svoje ime dobivaju po utvrdi Fort Colville, postaji kompanije Hudson Bay na Kettle Fallsu. U engleskom jeziku prema svome lokalitetu na Kettle Fallsu, prozvani su i Kettle Falls Indijanci, od čega su Francuzi napravili naziv Chaudière. Lewis & Clark koji u ove krajeve dolaze u ranom 19. stoljeću prozvali su ih Whe-el-po ili Wheelpo, što je skraćeni oblik sališkog naziva Skuyélpi koja se kod Okanagon Indijanaca javlja u obliku Sälsxuyilp. Hale (1846) ih naziva Basket People.

## [uredi] Lokalne skupine (seoske bande)

- Skakalapiak, kod grada Harvey. Imali su selo Kakalapia.
- Skilumaak u selu Kilumaak nasuprot današnjeg Kettle Fallsa.
- Smichunulauk u selu Smichunulau kod Kettle Fallsa.
- Snchalik u selu Nchaliam kod grada Inchelium.
- Snchumutast u selu Nchumutastum blizu sela Nilamin, nedaleko današnjeg Harveya.
- Snilaminak u selu Nilamin, blizu sela Kakalapia, nedaleko Haeveya.
- Snkuasik u selu Nkuasiam.

## [uredi] Povijest

Meriwether Lewis i William Clark (1806) ovo pleme nazivaju imenom Wheelpo i procjenjuju da ih ima oko 2,500 u 130 kuća, a naseljeni su između Kettle Fallsa i rijeke Spokane. Za Gibbsa oni čine najveće salishansko pleme. Godine 1872. utemeljen je rezervat Colville za njih i druga plemena iz susjednih područja. Poglavica Chief Moses sa svojom bandom .tskowa'xtsEnux (danas Moses-Columbia), na rezervat dolazi 1883, a dvije godine kasnije (1885.) i banda Nez Percé Indijanaca koje je predvodio poglavica Joseph. Plemenski savez 'The Confederated Tribes of the Colville Reservation' nastaje devetnaestog dana mjeseca travnja 1938. godine i zastupa je Colville Business Council, a danas njime predsjeda Michael E. Marchand. Dvanaest plemena koja žive na rezervatu vode se pod imenima Wenatchee, Nespelem, Moses-Columbia, Methow, Colville, Okanogan, Palus, San Poil, Entiat, Chelan, Nez Perce i Lake. Godine 2005. svih zajedno ima ih 8,700.

## [uredi] Vanjske poveznice

- Confederated Tribes of the Colville Reservation

Dobavljeno iz "http://hr.wikipedia.org../../../c/o/l/Colville.html"

Kategorije: Salishan | Indijanci, Washington

##### Views

- Članak
- Razgovor
- Trenutna inačica

##### Traži